钦定古今图书集成/方舆汇编/职方典/第1253卷 > 《合江亭》韩愈
## 钦定古今图书集成/方舆汇编/职方典/第1253卷 > 《合江亭》韩愈

“江亭枕湘江，蒸水会其左。瞰临眇空阔，绿净不可唾。
惟昔经营创，邦君实王佐。翦林迁神祠，买地费家货。
梁栋宏可爱，结构丽匪过。伊人去轩腾，兹宇遂颓挫。
老郎来何暮，高唱久乃和。树兰盈九畹，栽竹逾万个。
长绠汲沧溟，幽蹊下坎坷。波涛夜俯听，云树朝对卧。
初如遗宦情，终乃最郡课。人生诚无几，事往悲岂𨚗。”
萧条绵岁时，契阔继庸懦。胜事复谁论，丑声日已播。
中丞黜凶邪，天子悯穷饿。君侯至之初，闾里自相贺。
淹滞乐闲旷，勤苦劝慵惰。为予扫尘阶，命乐醉众座。
穷秋感平分，新月怜半破。愿书岩上石，勿使尘泥涴。